b'\n_START_ARTICLE_\nAuk\xc5\xa1taitija\n_START_PARAGRAPH_\nAuk\xc5\xa1taitija (polsk: Auksztota, russisk: \xd0\x90\xd1\x83\xd0\xba\xd1\x88\xd1\x82\xd0\xb0\xd0\xb9\xd1\x82\xd0\xb8\xd1\x8f, dansk: ~H\xc3\xb8jland) er en af de fem historiske landsdele i Litauen. Som navnet siger er regionen relativt h\xc3\xb8jt beliggende, is\xc3\xa6r i de \xc3\xb8stlige dele.\n_START_SECTION_\nHistorie\n_START_PARAGRAPH_\nHistorisk svarede Auk\xc5\xa1taitija til fyrstend\xc3\xb8mmet Litauen op til 1200-tallet. Landsdelens oprindelige hovedstad var h\xc3\xb8jst sandsynligt Kernav\xc4\x97. I et brev til Paven fra 1322 omtaler Gediminas Auk\xc5\xa1taitija som terra Eustoythen (dansk: ~Auk\xc5\xa1taitijanernes land). Auk\xc5\xa1taitija blev n\xc3\xa6vnt som Austechia i Chronicon terrae Prussiae, skrevet omkring 1326. Siden slutningen af 1200-tallet omfattede landsdelen fyrstend\xc3\xb8mmet Litauen, senere opdelt i fyrstend\xc3\xb8mmet Vilnius og fyrstend\xc3\xb8mmet Trakai, og navnet blev sandsynligvis anvendt som en f\xc3\xa6llesbetegnelse for de to fyrstend\xc3\xb8mmer. Siden det 1400-tallet svarede Auk\xc5\xa1taitija til Trakai voivodskab og Vilnius voivodskab som en politisk og etnisk baseret enhed, ogs\xc3\xa5 kendt som "Lietuva siaur\xc4\x85j\xc4\x85 prasme" eller "Tikroji Lietuva" (latin: Lithuania propria, dansk: Det egentlige Litauen ~ "Litauen i sn\xc3\xa6ver forstand").\n_START_SECTION_\nDemografi\n_START_PARAGRAPH_\nIndbyggerne taler fortrinsvis den auk\xc5\xa1taitiske dialekt af det litauiske sprog. I f\xc3\xb8lge den nye klassificering af dialekter er litauisk kun opdelt i to dialekter, Auk\xc5\xa1taitisk og \xc5\xbdemaitisk, alle tidligere dialekter er klassificeret som underdialekter. De tidligere dialekter Sudovian og Dzukian betragtes nu som underdialekter af Auk\xc5\xa1taitisk, og omtales som \xc3\xb8st-auk\xc5\xa1taitisk._NEWLINE_Regionen har russiske og hviderussiske mindretal i \xc3\xb8st, som har indflueret p\xc3\xa5 dialekten med en r\xc3\xa6kke l\xc3\xa5neord. Imidlertid er brugen af dialekter, som i Litauen i \xc3\xb8vrigt, faldende.\n_START_SECTION_\nSymboler\n_START_PARAGRAPH_\nAukstaitijas flag og v\xc3\xa5benskjold blev indf\xc3\xb8rt i marts 2007.'